section_heading: Treninzi
paragraph_text: Promjenu u vozačkoj postavi za prvi trening je napravila Force India koja je umjesto Sergija Péreza, na stazu poslala Nicholasa Latifija. Prvi na stazu je izašao Max Verstappen, dok je Sebastian Vettel tijekom prvog kruga odmah preko radija javio momčadi kako je staza dosta prljava. Prvo vrijeme od 1.23.556. na supersoft komponenti je postavio Sergej Sirotkin. Nico Hülkenberg je zaustavio svoj bolid na stazi zbog nemogućnosti mijenjanja brzina te se nakon pola sata treninga zavijorila crvena zastava te je sesija stopiran. Nijemac je preko radija sa svojim inženjerom pokušao osposobiti svoj bolid, no naposljetku je morao ugasiti motor te napustiti bolid. Nakon pet minuta stanke, zeleno svjetlo se pojavilo na semaforu te su vozači izašli ponovno na stazu. Lewis Hamilton je bio prvi koji je uspio odvoziti krug ispod 1.14. te je vrijeme iznosilo 1.13.967. Verstappen je 35 minuta prije kraja uspio postaviti svoje prvo vrijeme na treningu te je nakon nekoliko odvoženih kruga uspio postaviti najbrže koje je iznosilo 1.13.389 na najmekšoj komponenti. Lance Stroll je prebrzo ušao u zavoj te je zadnjim krajem udario u zid što je uzrokovalo puknuće zadnje desne gume.<ref> Verstappen najbrži na prvom treningu u Montrealu F1puls Objavljeno 8. lipnja 2018. Pristupljeno 10. lipnja 2018.